ᱵᱤᱨᱛᱟᱢᱳᱰ ᱱᱚᱜᱚᱨᱯᱟᱞᱤᱠᱟ

ᱵᱤᱨᱛᱟᱢᱳᱰ () ᱫᱚ ᱱᱮᱯᱟᱞ ᱨᱮᱭᱟᱜ ᱠᱳᱥᱤ ᱯᱨᱚᱫᱮᱥ (ᱢᱟᱲᱟᱝ ᱫᱚ ᱯᱨᱚᱫᱮᱥ ᱮᱞ ᱑) ᱨᱮ ᱢᱮᱱᱟᱜ ᱡᱷᱟᱯᱟ ᱡᱤᱞᱟᱹ ᱨᱮᱭᱟᱜ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱠᱟᱱᱟ ᱾ ᱱᱚᱶᱟ ᱫᱚ ᱡᱷᱟᱯᱟ ᱡᱤᱞᱞᱟᱹ ᱨᱮᱭᱟᱜ ᱢᱤᱫ ᱢᱩᱬᱩᱛ ᱵᱮᱯᱟᱨᱤ, ᱥᱤᱠᱷᱱᱟᱹᱛ ᱟᱨ ᱥᱮᱱᱚᱜ-ᱦᱤᱡᱩᱜ (transportation) ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱾ ᱱᱚᱶᱟ ᱫᱚ ᱱᱮᱯᱟᱞ ᱨᱮᱭᱟᱜ ᱟᱹᱰᱤ ᱞᱚᱜᱚᱱ ᱦᱟᱨᱟ ᱵᱩᱨᱩᱜ ᱠᱟᱱ ᱵᱟᱡᱟᱨ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱠᱟᱱᱟ ᱾ ᱵᱤᱨᱛᱟᱢᱳᱰ ᱥᱚᱦᱚᱨ ᱫᱚ ᱢᱤᱫ ᱵᱮᱯᱟᱨᱤᱭᱟᱹ ᱠᱮᱫᱨᱚ ᱥᱚᱦᱚᱨ ᱠᱟᱱᱟ ᱟᱨ ᱡᱷᱟᱯᱟ ᱡᱤᱞᱟᱹ ᱨᱮᱱᱟᱜ ᱡᱤᱣᱤ (heart) ᱠᱟᱱᱟ ᱾ ᱞᱟᱦᱟ ᱛᱮ ᱫᱚ ᱱᱩᱣᱟ ᱥᱚᱦᱚᱨ ᱫᱚ ᱚᱱᱟᱨᱢᱩᱱᱤ ᱢᱮᱱᱛᱮ ᱢᱮᱱᱮ ᱛᱟᱦᱮᱜᱚᱼᱟ ᱾  ᱱᱮᱯᱟᱞᱤ ᱢᱟᱹᱦᱤᱛ ᱨᱮᱱᱟᱜ ᱒᱐᱗᱒ ᱥᱮᱨᱢᱟ ᱠᱷᱚᱱ ᱵᱤᱨᱛᱟᱢᱳᱰ ᱱᱚᱜᱚᱨᱯᱟᱞᱤᱠᱟ ᱦᱩᱭ ᱠᱟᱱᱟ ᱾ ᱱᱩᱣᱟ ᱥᱚᱦᱚᱨ ᱵᱤᱨᱛᱟ ᱵᱟᱡᱟᱨ ᱠᱷᱚᱱ ᱟᱹᱪᱩᱨᱚᱜ (mode) ᱠᱟᱱ ᱛᱮ ᱠᱚ ᱵᱤᱨᱛᱟᱢᱳᱰ ᱠᱚ ᱧᱩᱛᱩᱢ ᱠᱟᱫᱟ ᱾ ᱱᱩᱣᱟ ᱥᱚᱦᱚᱨ ᱠᱷᱚᱱ ᱯᱟᱪᱮ ᱱᱟᱠᱷᱟ ᱨᱮ ᱪᱟᱨᱯᱟᱯᱟᱱᱮ ᱥᱚᱦᱚᱨ ᱢᱮᱱᱟᱜᱼᱟ ᱾  
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ

 ᱱᱟᱜᱟᱢ 
ᱵᱤᱨᱛᱟᱢᱳᱰ ᱵᱟᱡᱟᱨ ᱫᱚ ᱢᱟᱲᱟᱝ ᱟᱱᱟᱨᱢᱚᱱᱤ ᱜᱟᱶᱯᱟᱞᱤᱠᱟ (VDC) ᱞᱟᱛᱟᱨ ᱨᱮ ᱛᱟᱦᱮᱸ ᱠᱟᱱᱟ ᱾ ᱢᱮ ᱒᱐᱑᱔ ᱨᱮ ᱟᱱᱟᱨᱢᱚᱱᱤ ᱟᱨ ᱪᱟᱨᱯᱟᱱᱮ ᱵᱷᱤ.ᱰᱤ.ᱥᱤ. ᱠᱚ ᱢᱮᱥᱟ ᱠᱟᱛᱮ ᱱᱚᱶᱟ ᱫᱚ ᱱᱚᱜᱚᱨᱯᱟᱞᱤᱠᱟ ᱞᱮᱠᱟᱛᱮ ᱩᱪᱷᱟᱹᱱ ᱞᱮᱱᱟ ᱾ ᱛᱟᱭᱚᱢ ᱛᱮ ᱒᱐᱑᱗ ᱥᱟᱞᱮ ᱨᱮ, ᱜᱚᱨᱟᱢᱚᱱᱤ ᱵᱷᱤ.ᱰᱤ.ᱥᱤ. ᱦᱚᱸ ᱱᱚᱶᱟ ᱥᱟᱶ ᱢᱮᱥᱟ ᱠᱟᱛᱮ ᱢᱤᱫ ᱢᱟᱨᱟᱝ ᱱᱚᱜᱚᱨᱯᱟᱞᱤᱠᱟ ᱵᱮᱱᱟᱣ ᱮᱱᱟ ᱾

ᱢᱟᱲᱟᱝ ᱫᱚ ᱱᱚᱶᱟ ᱴᱚᱴᱷᱟ ᱨᱮ ᱟᱹᱰᱤ ᱢᱟᱨᱟᱝ ᱵᱤᱨ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱫᱚ ᱥᱤᱠᱲᱤᱡ ᱟᱨ ᱢᱮᱞᱮᱨᱤᱭᱟ (malaria) ᱨᱮᱭᱟᱜ ᱵᱚᱛᱚᱨ ᱛᱮ ᱦᱚᱲ ᱠᱚ ᱠᱚᱢ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱵᱤᱨ ᱠᱚ ᱢᱟᱜ ᱥᱟᱯᱷᱟ ᱠᱟᱛᱮ ᱪᱟᱥ-ᱵᱟᱥ ᱞᱟᱹᱜᱤᱫ ᱦᱚᱲ ᱠᱚ ᱵᱚᱞᱚ ᱮᱱᱟ ᱟᱨ ᱵᱩᱨᱩ ᱴᱚᱴᱷᱟ ᱠᱷᱚᱱ ᱦᱚᱲ ᱠᱚ ᱦᱮᱡ ᱠᱟᱛᱮ ᱵᱟᱥᱟ ᱮᱱᱟ ᱾

 ᱚᱛᱱᱚᱜ 
ᱵᱤᱨᱛᱟᱢᱳᱰ ᱱᱚᱜᱚᱨᱯᱟᱞᱤᱠᱟ ᱫᱚ ᱗᱘.᱒᱔ ᱪᱟᱹᱣᱠᱟᱹ ᱠᱤᱞᱳᱢᱤᱴᱚᱨ (᱓᱐.᱒᱑ sq mi) ᱮᱨᱤᱭᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱾ ᱱᱚᱶᱟ ᱨᱮ ᱜᱩᱴ ᱑᱐ ᱜᱚᱴᱟᱝ ᱣᱟᱨᱰ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱭᱟᱜ ᱥᱤᱢᱟᱹ ᱠᱚᱫᱚ:
 ᱠᱚᱧᱮ: ᱚᱨᱡᱩᱱᱫᱷᱟᱨᱟ ᱱᱚᱜᱚᱨᱯᱟᱞᱤᱠᱟ
 ᱥᱟᱢᱟᱝ: ᱢᱮᱪᱤᱱᱚᱜᱚᱨ ᱱᱚᱜᱚᱨᱯᱟᱞᱤᱠᱟ
 ᱮᱛᱚᱢ: ᱦᱚᱞᱫᱤᱵᱟᱨᱤ ᱟᱨ ᱵᱟᱦᱨᱚᱫᱚᱥᱤ ᱜᱟᱶᱯᱟᱞᱤᱠᱟ
 ᱯᱟᱪᱮ: ᱠᱚᱱᱠᱟᱭ ᱱᱚᱜᱚᱨᱯᱟᱞᱤᱠᱟ

 ᱦᱚᱲ ᱮᱞ 
᱒᱐᱒᱑ ᱥᱟᱞᱮ ᱨᱮᱭᱟᱜ ᱱᱮᱯᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱤᱨᱛᱟᱢᱳᱰ ᱨᱮ ᱜᱩᱴ ᱑᱑᱖,᱑᱙᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱫᱚ ᱟᱭᱢᱟ ᱡᱟᱹᱛᱤ ᱟᱨ ᱫᱷᱚᱨᱚᱢ ᱨᱤᱱ ᱦᱚᱲ ᱠᱚ ᱛᱟᱦᱮᱸᱱᱟ, ᱡᱮᱞᱮᱠᱟ: ᱵᱨᱟᱦᱢᱚᱬ, ᱠᱷᱮᱛᱨᱤ, ᱨᱟᱡᱽᱵᱚᱝᱥᱤ, ᱞᱤᱢᱵᱩ, ᱨᱟᱭ, ᱢᱩᱥᱞᱤᱢ, ᱟᱨ ᱥᱟᱱᱛᱟᱲ ᱠᱚ ᱾

 ᱥᱮᱱᱚᱜ-ᱦᱤᱡᱩᱜ 
ᱵᱤᱨᱛᱟᱢᱳᱰ ᱫᱚ ᱢᱚᱦᱮᱱᱫᱽᱨᱚ ᱨᱟᱡᱽᱦᱚᱨ (East-West Highway) ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱮᱯᱟᱞ ᱨᱮᱭᱟᱜ ᱡᱚᱛᱚ ᱦᱤᱸᱥ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱸᱰᱮ ᱠᱷᱚᱱ ᱵᱷᱚᱫᱽᱨᱚᱯᱩᱨ (ᱪᱚᱱᱫᱽᱨᱚᱜᱚᱰᱤ) ᱩᱰᱟᱹᱱ ᱰᱟᱹᱦᱤ ᱫᱚ ᱑᱘ ᱠᱤᱞᱳᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
 ᱵᱤᱨᱛᱟᱢᱳᱰ ᱱᱚᱜᱚᱨᱯᱟᱞᱤᱠᱟ ᱨᱮᱭᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ

Category:ᱡᱷᱟᱯᱟ ᱡᱤᱞᱞᱟᱹ ᱨᱮᱭᱟᱜ ᱱᱚᱜᱚᱨᱯᱟᱞᱤᱠᱟ ᱠᱚ
Category:ᱠᱳᱥᱤ ᱯᱨᱚᱫᱮᱥ ᱨᱮᱭᱟᱜ ᱴᱷᱟᱶ ᱠᱚ